
Skogsløpet er NVMCs årlige hovedarrangement. 
Målet er å samle flest mulig medlemmer, invitere alle med veteranmotorsykler til å delta, samt synliggjøre NVMC både i og utenfor lokalmiljøet.
Arrangør og planlegging
· Arrangementet går på omgang mellom lokalavdelingene og tildeles vanligvis for to år av gangen.
· Lokale klubber kan søke om å arrangere. NVMC sentralt gir økonomisk støtte til premier og deltagerplakett, og kan gi dekning av underskudd inntil kr 10.000,-. Dekning av underskudd betinger at NVMC på forhånd har mottatt realistisk budsjett for aktuelt løp. 
· Løpet arrangeres primært i juni/juli og skal ha hovedfokus på det sosiale.
Gjennomføring av løpet
· Det gjennomføres en kjøretur med poster som gir grunnlag for premiering.
· Det kjøres ikke på tid.
· Løypen merkes etter internasjonal standard, og deltakerne bør få kart med løype og poster.
· Arrangøren må innhente eventuelle nødvendige polititillatelser.
Praktiske krav til arrangementsområdet
· Arrangementet skal ligge sentralt nok til å håndtere alle deltakere og eventuelt publikum.
· Det skal være gode parkeringsmuligheter, toaletter og generell orden.
· Skogsløpet skal fremstå som et kvalitetsarrangement.
Sikkerhet
· Arrangøren kan kontrollere motorsykler og avvise dem som ikke tilfredsstiller veitrafikkloven eller sikkerhetskrav.
· Det skal være tydelige beredskapstiltak for brann, redning og førstehjelp, og dette skal det informeres om i invitasjonen.
Premiering
· Det skal deles ut premier og diplomer – helst under arrangementet.
· Arrangøren er ansvarlig for å innhente antall tidligere deltatte Skogsløp, og samarbeider med NVMC styret om diplomer for aktuelt antall løp.
Profilering
· Løpet skal markedsføres på best mulig måte lokalt og i andre aktuelle miljø, inkludert overfor media/sosiale media. Ansvar er arrangør i samarbeid med NVMC styret.
· Løpet skal profileres under NVMC profil. NVMC sentralt står for utlån av relevant utstyr samt brosjyrer som utdeles til hver deltaker.
Start og målgang
· Start og mål bør gi publikum mulighet til å se deltakerne og motorsyklene.
· Starten bør arrangeres slik at deltakerne og motorsyklene blir presentert over høyttaler.
· Speaker må kunne se startnummer som er montert på motorsyklene og ha en lesbar liste med kun det som skal presenteres.
· Av miljøhensyn brukes kaldstart, og motorsyklene skal slås av umiddelbart ved målgang.

NVMC styret ønsker lykke til med arrangeringen av Skogsløpet.

